สอบถามหน่อยค่ะ ประจำเดือนมาน้อยกว่าปกติและมาแค่ 2 วัน วันแรกประจำเดือนมีเลือดออกปกติ พอวันที่ 2 เริ่มมาน้อยค่ะแต่ยังพอมีเลือดออกแบบ ลกะปริบกะปรอย โดยส่วนตัวกินยาคุมแบบ 28 เม็ดและเมนมาหลังทานยาคุมหมดพอแผงพอดีค่ะ ช่วงนี้กินยาฆ่าเชื้อกับยาแก้อักเสบด้วยเกี่ยยกันมั้ยคะ
สวัสดีค่ะ หากทานยาคุมกำเนิดชนิด 28 เม็ดอยู่ แล้วได้มีเลือดออกในช่วงที่กำลังทานยาที่เป็นเม็ดแป้ง ก็ถือว่าเป็นประจำเดือนที่ปกติดี ส่วนการที่มีปริมาณน้อยและมาแค่ 2 วันนั้น ไม่ได้ถือว่าผิดปกติอะไร โดยสาเหตุเกิดจากผลของฮอร์โมนจากยาคุม ที่ไปทำให้เยื่อบุโพรงมดลูกบางลง จึงทำให้มีเลือดออกน้อยลง โดยเฉพาะหากเป็นยาคุมชนิดที่มีฮอรืโมนต่ำค่ะ ทั้งนี้ หากทานต่อเนื่องไปนานๆ อาจมีผลทำให้ประจำเดือนขาดหายไปได้ด้วย แต่ก็ไม่ได้อันตรายอะไรค่ะ สามารถทานต่อไปได้ตามปกติ แต่หากไม่มีประจำเดือนมา ก็อาจต้องตรวจหาการตั้งครรภ์ดูเป็นระยะๆ ด้วยค่ะส่วนยาฆ่าปฏิชีวนะฆ่าเชื้อ กับยาแก้อักเสบที่ทานอยู่ ไม่ได้มีผลอะไรต่อปริมาณประจำเดือนค่ะ